text: Arbeiðið upp á nýggju langsíðuna á Tórsvølli gongur væl, og seinnapartin mikudagin verður skipað fyri reisigildi. Eftir ætlan verður alt liðugt um eitt lítið ár
text: #000001
text: – Sum heild hevur arbeiðið at gera nýggju langsíðuna á Tórvølli gingið væl. Veðrið argaði eitt sindur í vetur og so hevur koronatíðin eisini verið avbjóðandi. Men arbeiðsfólkið hevur verið gott, og ætlandi verður alt liðugt um eitt ár, sigur Kristin Dam Ziska, varaaðalskrivari hjá Fótbóltssambandi Føroya við heimasíðuna hjá FSF.
text: #000002
text: Fyri trimum árum síðani varð avgerð tikin um at taka gamla FSF-húsið niður, og síðani byggja nýtt. Tað er J&K Petersen, saman við MAP Arkitektar, ið stendur fyri arbeiðinum, og í løtuni sær út til, at tíðarætlanin fer at halda.
text: #000003
text: Seinastu vikurnar eru stóru stálkonstruktiónirnar settar upp, og hetta arbeiðið er nú komið so mikið ávegis, at seinnapartin mikudagin 20. mai verður skipað fyri reisigildi.
text: #000004
text: Umboð fyri Tórshavnar kommunu og Fótbóltssamband Føroya fara at føra fram røðu, umframt at byggileiðarin fer at kunna um verkætlanina.
text: #000005
text: Tiltakið er fyri innbodnum og byrjar klokkan 15:00.
text: #000006
text: Tá Tórsvøllur stendur liðugur verður pláss fyri umleið 5.000 áskoðarum. Fyrsta stóra tiltakið á einum fullfíggjaðum Tórsvølli, verður EM-endaspælið fyri Gentur U17, sum verður í Føroyum í apríl-mai komandi ár.
text: #000007